**PRAVILA IN POGOJI SODELOVANJA V NAGRADNEM NATEČAJU ZAREP(K)AJ KOT TRKAJ IN OSVOJI HIP-HOP NAGRADO**

Ta pravila določajo način izvedbe in pogoje za sodelovanje na nagradnem natečaju z naslovom Zarep(k)aj (v nadaljevanju: nagradni natečaj).

**Organizator**

Organizator nagradnega natečaja Zarep(k)aj kot Trkaj in osvoji hip-hop nagrado je Mladinska knjiga Založba d.d., Slovenska cesta 29, 1000 Ljubljana. Družba je vpisana v register pri Okrožnem sodišču v Ljubljani pod številko 1/02643/00, matična št.: 5049130000, davčna št. SI61753181, osnovni kapital 5.141.149,22 EUR.

**Sodelujoči**

V nagradnem natečaju lahko sodelujejo posamezniki ali skupine v osnovnih šolah, ki obiskujejo 1.,2., 3., 4. ali 5. razred.

Skupino otrok zastopa mentor, to je oseba, starejša od 18 let, ki sme po zakonu in/ali na podlagi ustreznega pooblastila na nagradnem natečaju zastopati sodelujoče mladoletne osebe.

Vsak posameznik ali skupina mora imeti mentorja, ki mora imeti ustrezno pedagoško izobrazbo. Isti mentor lahko vodi več skupin ali posameznikov. Mentor je hkrati predstavnik ustanove, ki vzgaja in izobražuje otroke, prijavljene v skupini.

Pogoj za sodelovanje na nagradnem natečaju je, da se prijavitelj tekmovalne skupine, torej uradni zastopnik posameznika ali skupine, strinja s pravili in pogoji sodelovanja na nagradnem natečaju.

Mentor oz. prijavitelj prijavljene skupine ali posameznika ob prijavi zagotavlja, da je od staršev oz. zakonitih zastopnikov sodelujočih otrok v prijavljeni skupini (njihovih staršev oz. skrbnikov) pridobil pisno soglasje za sodelovanje na natečaju oz. soglaša, da je on tisti, ki prevzema odgovornost v primeru pritožb.

V nagradnem natečaju ne smejo sodelovati pravne osebe, zaposleni v skupini Mladinska knjiga ter njihovi ožji družinski člani (zakonec oziroma oseba, s katero zaposleni živi v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo, otroci oziroma posvojenci, vnuki, bratje in sestre ter starši oziroma posvojitelji in stari starši zaposlenega). Nagradni natečaj bo potekal na območju Republike Slovenije.

* **Način sodelovanja**

Mentorji lahko na natečaj prijavijo eno oz. največ dve skupini. Število članov skupine ni omejeno. Mentor skupino otrok prijavi na spletni strani [www.ucimte.com](http://www.ucimte.com) preko spletne prijavnice. Mentorji lahko od 1. 2. 2021 do vključno 15. 04. 2021 na naslovu [www.ucimte.com](http://www.ucimte.com) prijavijo svoje skupine. V obrazec vnesejo ime in priimek mentorja, e-poštni naslov za stik, naslov in naziv ustanove.

Vsaka na natečaj uspešno prijavljena skupina, sodeluje v izboru za 5 nagrad.

Otroci naj bodo ustvarjalni:

• **Odrecitirajo ali odrepajo** pesem iz knjige/albuma *Repki,*

• **v rep predelajo** kakšno slovensko ljudsko ali drugo pesem,

• ***fristajlajo***čisto po svoje na katero od tem iz knjige *Repki* (lahko tudi ustvarijo animacijo, posnamejo film, zaplešejo …)

• **izmislijo si najbolj nenavadno temo pesmi**, o kateri bi radi poslušali rep na albumu *Repki 2*

• **ustvarijo hip-hopovske grafite**, risbe …

* **Oddaja prispevkov**

Prispevki niso ustrezni, če:

* + niso avtorsko delo sodelujočega/ih,
  + vsebujejo podrobnosti, zaradi katerih ali na podlagi katerih bi bile lahko prizadete katerekoli pravice tretjih oseb,
  + vsebujejo podrobnosti, ki bi lahko povzročile kakršnokoli škodo tretjim osebam ali bi bile v nasprotju z veljavno zakonodajo, predpisi in moralo,
  + prikazujejo nasilje, orožje, droge, rasno nestrpnost ali obscenost ali so po mnenju organizatorja iz kateregakoli drugega razloga neprimerne.

V izbor za nagrade bodo uvrščeni vsi posamezniki oz. vse skupine, katerih avtorska dela bo organizator prejel na naslov [natecaji@mkz.si](mailto:natecaji@mkz.si) ali na naslov Mladinska knjiga Založba d.d., Slovenska cesta 29, 1000 Ljubljana, za natečaj Repki, najkasneje do 15.5.2021. Z oddajo avtorskega dela mentor potrjuje, da je od zakonitega zastopnika avtorja (mladoletne osebe) prejel izrecno pisno soglasje, da je njegov otrok avtor poslanega dela, lahko njegov otrok sodeluje s poslanim delom v tem nagradnem natečaju ter sprejema ta pravila in pogoje nagradnega natečaja in se z njimi strinja.

* **Izbor, nagrajenci, nagradni sklad**

Izmed vseh prejetih prispevkov bo interna komisija, ki jo bodo sestavljali: Rok Terkaj – Trkaj, dr. Igor Saksida, dr. Alenka Kepic Mohar, Tihana Kurtin Jeraj in Monika Jagodič Gobec izbrala **avtorje 5 zmagovalnih prispevkov**ter jih nagradila z nagradami:

* 1. nagrada: **obisk in mega nastop** Trkaja in Sakside za vso šolo,
  2. nagrada: **nepozabno druženje** s Trkajem in Saksido za ves razred,
  3. nagrada: prvič bodo lahko **repali s Trkajem** na Slovenskem knjižnem sejmu,
  4. nagrada: **prvi bodo lahko videli**, kako v glasbenem studiu nastajajo *Repki 2,*
  5. nagrada: **knjiga *Repki***z zgoščenko.

Nagrad ni mogoče zamenjati za gotovino ali drug izdelek v denarni protivrednosti nagrade. Prenos nagrade ni možen. Vrednost materialnih nagrad ne presega 42,00 EUR.

* **Razglasitev nagrajencev**

Vsi nagrajenci natečaja bodo na spletnem naslovu [www.ucimte.com](http://www.ucimte.com) objavljeni 1. 6. 2021, do konca dne. Nato se bosta organizator nagradnega natečaja in mentor nagrajenega posameznika oz. skupine dogovorila o prevzemu nagrade.

* **Obveščanje nagrajencev in prevzem nagrade**

Nagrajenci oziroma njihovi mentorji bodo o nagradah, pogojih in načinu prevzema nagrad obveščeni po elektronski pošti na e-naslov, ki so ga vnesli ob prijavi. Mentor nagrajene skupine mora v 3 dneh od prejetja obvestila o nagradi organizatorju pisno sporočiti, da se strinja s prevzemom nagrade, v 8 dneh od prejetja obvestila o nagradi pa  pisno sporočiti podatke javnega zavoda, in sicer: naziv javnega zavoda in naslov, sicer nagrajeni posameznik oz. skupina, ki jo zastopa, izgubi pravico do nagrade. Organizator je v tem primeru prost vseh obveznosti do nagrajenca in te nagrade ne bo podelil.

Organizator ne nosi nobenih stroškov, ki pri mentorju ali sodelujočih nastanejo zaradi sodelovanja v nagradnem natečaju in ne odgovarja za kakršne koli posledice, ki bi jih mentor ali sodelujoči trpeli zaradi sodelovanja v nagradnem natečaju.

Organizator oz. njegovi pogodbeni obdelovalci bodo pridobljene osebne podatke uporabili zgolj za potrebe izvedbe tega natečaja. Več o tem si lahko preberete v politiki zasebnosti, objavljeni na spletni strani www.mladinska.com/politikazasebnostimkz , z morebitnimi vprašanji pa se lahko obrnete tudi na pooblaščeno osebo za varstvo osebnih podatkov na elektronski naslov: [dpo@mkz.si](mailto:dpo@mkz.si).

V primeru okoliščin, na katere organizator ne more vplivati (višja sila), organizator lahko odpove nagradni natečaj ali podelitev nagrade. O tem mora obvestiti udeležence na tak način kot so bila objavljena ta pravila in pogoji. V takšnem primeru mentorjem in sodelujočim ne odgovarja za nastalo škodo.

Pravila in pogoji nagradnega natečaja so v celoti dostopni na spletni strani [www.ucimte.com.](http://www.ucimte.com.)

Organizator si pridržuje pravico do sprememb teh splošnih pogojev in pravil, če to zahtevajo vzroki tehnične ali komercialne narave ali vzroki na strani javnosti. O vseh spremembah in novostih splošnih pogojev in pravil nagradnega natečaja bo organizator sodelujoče obveščal preko spletne strani [www.ucimte.com](http://www.ucimte.com).

Morebitna vprašanja v zvezi z nagradnim natečajem, lahko pošljete na elektronski naslov natecaji@mkz.si ali pokličete na tel. št. 01 241 3168.

Ljubljana, 1. 2. 2021